L 222/516
BG
Официален вестник на Европейския съюз
8.9.2023 г.
Допълнение Ж
Частично изпълнение Независимо от възможностите, разрешени в настоящата ТСОС (напр. съгласно точка 7.3.2 или подгрупа 34), е възможно отклонение от настоящата ТСОС, при условие че е налице съответствие с разпоредбите на точка 6.1.1.2, а отклонението отговаря на една от категориите по-долу и е ограничено до определените случаи в таблицата по-долу: 1) Функции, които изискват модернизиране на съществуващи инсталации, което би компрометирало икономическата жизнеспособност на даден проект по отношение на модернизирането на апаратна част, която вече е получила разрешение и е инсталирана във возилата.
2) Функции, включени във версии 2.2 и 3.0 на системата, които не се прилагат временно, ако не са необходими за предвидената област на употреба, при условие че тези функции ще бъдат въведени при първото настъпване на някоя от следните възможности: а) Ако за внедряването на липсващата функция не се изисква разрешение: при следващ случай на задължителна корекция на грешка по силата на таблица Б1.1, ред 1, и във всеки случай не преди 1.1.2026 г. б) Ако за внедряването на липсващата функция се изисква разрешение: при следващото подновяване на разрешение във връзка с друга промяна в системата за влакова защита на возилото (ETCS) в) При следващото модернизиране до по-висока системна версия на частта за влакова защита на ETCS.
До въвеждането на пълния набор от функции на версии 2.2 и 3.0 на системата тези возила се обявяват като поддържащи съответно версии 2.1 и 2.2 на системата.
3) Варианти на подгрупа 34 на ниво съставен елемент на оперативната съвместимост, ако става въпрос за функции, които са от значение за изключването на определени сигнали или функции.
Частично изпълнение на изискванията на ТСОС
Условия и мерки за смекчаване на въздействията
Обхват на прилагане на частичното изпълнение
SUBSET-091: изискванията за безопасност, водещи до ниво на пълнота на безопасността (SIL) 2 на интерфейса „машинист—машина“, може да не са изпълнени.
Опасностите, свързани с изискванията за безопасност, водещи до SIL 2 на интерфейса „машинист—машина“, се смекчават чрез подходящи мерки.
Разрешава се само в случай на модернизиране на съществуваща част на ETCS (със SIL 0 на интерфейса „машинист—машина“).
Някои нови функционални възможности, включени в настоящата ТСОС, са изключени от бордовите пакети, включително до версии 2.1 и 2.2.
Тези пакети с намалени функционални възможности ще бъдат посочени в SUBSET-153.
Бележка: Решенията за отделни заяв­ ки за изменение (CR), които са изклю­ чени, се публикуват на уебсайта на ЕЖА за временно разработване на бордовите пакети до версия 2.1 и вер­ сия 2.2.
След публикуването на SUB­ SET-153 возилото актуализира свои­ те продукти, ако те не съответстват на консолидираните спецификации съ­ гласно клаузата за преход и частично изпълнение, посочена в таблица Б.1.
Следните бордови функции, които са от значение за версията на бордовата система ETCS, се изключват от пакета с минималните намалени функционални възможности до версия 2.1: CR968;CR988; CR1238;CR1244; CR1302; CR1344;CR1346;CR1350; CR1359;CR1363;CR1367; CR1374; CR1375;CR1379; CR1397.
Следните бордови функции, които са от значение за версията на бордовата система ETCS, се изключват от пакета с минималните намалени функционални възможности до версия 2.2: CR968;CR988; CR1244;CR1302; CR1344; CR1346;CR1350;CR1359; CR1363;CR1367;CR1374; CR1375; CR1379;CR1397.